สวัสดีค่ะ ดิฉันมีอาการปวดศรีษะ โดยเริ่มจากการตึงๆจากไหล่และคอซีกขวาจนปวดขึ้นศรีษะและท้ายทอย เป็นแบบนี้มาหลายเดือนมากละค่ะ ประมาณ 6 เดือนก็ว่าได้ อาการแบบนี้มีความเสี่ยงที่จะเป็นเนื้องอกในสมองมั้ยคะ
สวัสดีค่ะ Sriijamอาการปวดศีรษะเป็นอาการที่ไม่จำเพาะเจาะจงค่ะ แต่ว่าส่วนใหญ่มักเกิดจากสาเหตุดังนี้ค่ะ1. กล้ามเนื้ออักเสบ ซึ่งส่วนใหญ่มักจะสัมพันธ์กับกล้ามเนื้อบริเวณต้นคอ สะบัก หัวไหล่ ท้ายทอยค่ะ2. ความเครียด ซึ่งส่วนใหญ่มักจะมีสาเหตุมากจากการนอนไม่หลับค่ะ3. ความผิดปกติของสายตา ซึ่งส่วนใหญ่เกิดจากการใช้กล้ามเนื้อสายตามากเกินไปค่ะ เช่น การนั่งจ้องหน้าคอมพิวเตอร์นานเกินไปค่ะ4. เรื่องความผิดปกติเกี่ยวกับเส้นเลือดค่ะ เช่น ไมเกรน หรือ เส้นเลือดแดงมีการอักเสบซึ่งต้องมีอาการอย่างอื่นร่วมด้วยค่ะ เช่น อาจจะมีการมองเห็นที่ผิดปกติไป มีเรื่องของความรู้สึกว่ามีเส้นเลือดเต้นบริเวณข้างขมับค่ะ5. เนื้องอก หรือ มะเร็งในสมองส่วนใหญ่จะมีอาการอย่างอื่นร่วมด้วยค่ะ เช่น มีอาการตาพร่ามัว มีอาเจียน แขนขาอ่อนแรงขึ้นกับบริเวณที่เป็นค่ะลองรับประทานยาแก้ปวดก่อนค่ะ พักผ่อนให้เพียงพอ ออกกำลังกายด้วยการยืดกล้ามเนื้อค่ะ